Rikunarita-ORG/Wikinium huggingface dataset:
# 民律大全

《**民律大全**》（Corpus Iuris Civilis），或曰《**國法大全**》、《**羅馬律全書**》，古羅馬律書也。乃東羅馬敕修四部律之合。

## 沿革

皇朝末造，訴訟一準敕條。然自共和末至皇朝，歷朝律令盈於幾閣，典者不能遍睹。東朝帝優士丁尼立志中興羅馬，欲酌中制以垂後世。五二八年命特裡波尼等十人刪定前朝敕令，分門編輯為十二卷，是為《優帝編敕》，五三四年更定。五三零年，復命特裡波尼等十六人集四十律博士著述五十餘說，編成《學說匯纂》五十卷；又增訂蓋尤斯《律學進階》四卷，以為欽定明法科經。五六五年，優帝崩。後人集優帝五三四年至五五五年散敕一百六十八條，是為《優帝新編敕》。《優帝編敕》、《學說匯纂》、《律學進階》、《優帝新編敕》合謂曰**《民律大全》**。

《民律大全》集羅馬律之大成。法、德制民律皆摹之。近世華夏律仿法、德，亦不脫《民律大全》之窠臼。蓋中外之民律，無出羅馬律之右者。

## 他典

* *Corpus Iuris Civilis* Mommsen and Krueger.
* *Corpus Iuris Civilis* 互聯網檔案館存錄，時二〇二〇年四月十三日。 Lion, Hugues de la Porte, 1558-1560.
	+ Digestum vetus 互聯網檔案館存錄，時二〇一三年六月六日。
	+ Infortiatum 互聯網檔案館存錄，時二〇一三年六月五日。
	+ Digestum novum 互聯網檔案館存錄，時二〇一三年六月八日。
	+ Codex 互聯網檔案館存錄，時二〇一二年十月十日。
	+ Volumen parvum 互聯網檔案館存錄，時二〇一四年四月二十二日。
* The Roman Law Library Including *Corpus Iuris Civilis*, Mommsen and Krueger.
# 不列顛哥倫比亞省

| 不列顛哥倫比亞省British Columbia Colombie-Britannique |
| --- |
|

|  |  |
| --- | --- |
|  | 不列顛哥倫比亞省之徽 |

 |
| 不列顛哥倫比亞省之所在 |
| **歸屬：** | 加拿大 |
| **治所**： | 域多利 |
| **執事**： | 省督 茱蒂絲·貴重
省長 簡蕙芝 |
| **用語**： | 英語（非法定） |
| **人口**： | 四百四十餘萬 |

**不列顛哥倫比亞省**（英語：British Columbia；法語：Colombie-Britannique），略云**卑詩**（英B.C.，法C.B.），加拿大之省也。其處加國之至西，西瀕大西洋。其府在域多利。域多利，在溫哥華島。其至大之邑乃溫哥華。其地約轄九十四萬平方公里，其大列加國第三。多有林業，礦業及漁業。

## 據
# 北阿非利加洲

Map of Africa with the northern countries highlighted
**北阿非利加洲**即非洲之北，慣以蘇丹熱帶草原為界：

### 聯合國會員國

* 阿爾及利亞
* 埃及
* 利比亞
* 蘇丹
* 突尼西亞
* 摩洛哥

### 非洲聯盟會員國

* 撒拉威阿拉伯民主共和國

## 史

北非史可劃：史前、古典時代、大秦治時期、阿拉伯征、治時期等。

## 地理

### 氣候

沿地中海岸地中海氣候也，內陸盡沙漠爾。

### 地貌

高原地形，地勢高平、沙漠廣布。

## 民俗

### 用語

基本為阿拉伯語。

### 民族

多阿拉伯民族。
漠中亦有柏柏人。

### 宗教

民信伊斯蘭教者眾。

## 經濟

北非民生，甚善於撒哈拉南矣。

### 產業

富石油、磷。

---
# 二〇一九冠狀病毒病

**二零一九冠狀病毒病**（COVID-19）者，發於二型嚴重急性呼吸道綜合徵冠狀病毒（SARS-CoV-2）。是毒形如冠冕，在表熱證，在內病肺，累臟腑、神經，且其流散之速，致己亥大疫，尋及天下諸國。

## 病邪

體氣各殊，是故輕重有異。今感此邪者大率輕症，更有伏而不表，夫病篤者蓋由痼疾，體氣衰弱，齊彰並發，甚或不治。輕症則如傷風，有發熱、肌乏、乾咳、鼻齆、垂洟、頭痛、咽痛、咳血、咳痰、肌痛、下痢之症，亦見食不知味，嗅而不覺者。偶有微熱、微乏者，肺不見炎竈。危急者，呼吸難勝，舉止遲緩，胸痛，意亂，面唇黯然，氣色俱下。邪癘率輒伏四五日，久者不出十四日。感邪不表者亦能傳染。

## 傳染

溯其源，大抵端起菊頭蝠，經歲變異而寄乎人。人染之，邪貫乎身，偶有咳唾，癘氣氛氳，迭相交傳，是為唾涎傳播。咳唾間，邪隨涎出，著物而存，接之，一撫口目，又犯病邪，是為接觸傳播。癘邪達染者遺洩，如廁後，每引水瀑，激泛成霧，由是犯病，是為糞口傳播。更有中央氣機，凡所共處侷促之室，呼吸皆仰之，是以染疾於無形。

## 邪變

今有變種者十三，詳見沙士乙病毒。

## 攻治

療治之方，今尚未有。權宜之策，唯禁息群聚，以安平人；別處病患，凡微熱咳逆者，皆涉疑似，悉送醫以驗之。若一邑疫甚，則令民閉戶不出，甚或斷絕舟車，嚴詰出入，官為餽其饔飧，萬國皆然。又令出入必掩口鼻，冀病者絕其散毒，平人免受癘氣，然亦有以爲不然者。至於病篤，則嚴加視療，輔以橐籥，以繼其息。

### 瑞德西韋

庚子四月初九，美國藥食局准用瑞德西韋以應變，有病患服用見奇效，然毒力猶虞，未足為上計。

### 連花清瘟方

中土嚮有此方，今施諸病患，昭然瘳愈。然則莫可急攻。

## 據
# 薩達姆·海珊

**薩達姆·海珊·馬吉德·提克里特**（阿拉伯文：**‏صدام حسين عبدالمجيد التكريتي‎‎**，又譯**薩達姆·侯塞因**，亦稱**薩達姆·海珊**、**薩達姆**或**海珊**。），伊拉克薩拉赫丁人氏。嘗官至總統，獨掌兵政大權。其人一九三七年四月二十八日生，二〇〇六年十二月三十日卒。二〇〇三年，美國以「擁巨數毀滅性兵器」之名出師伊拉克，海珊軍敗，其「復興黨」覆。海珊亦穴匿焉。是年八月，為美師挾至官衙。至臘月，以海珊屠杜賈爾村罪而絞之，臨刑高呼「真主」。

## 生平

公曆一九三七年四月廿八，生於伊拉克國薩拉赫丁省提克里特郊。

一九五六年，入「阿拉伯社會主義復興黨」，時伊拉克王室為英國所制，人多怨。海珊亦間與反英之事。雖大業未成，獨夫尚在，然數年間，海珊以智勇屢遷，亦取民之信也。

一九五九年，刺時總理卡桑未成，以之罪至死。去國，後潛埃及。

一九六〇年，海珊入開羅大學，專修法學，其間以「復興黨」名屢受美國中央情報局助。其意，欲令伊拉克免覆赤色之影，此為海珊受美助之始。

一九六三年，「阿拉伯社會主義復興黨」舉，朝野震動，山河易主。海珊藉此返鄉，然總統阿里夫背信棄義，起捕黨人，「復興黨」失勢。越明年，海珊亦下獄。黨人不甘，義舉海珊為「副總書記」于獄，此蓋「一人之下，萬人之上」之屬。

一九六八年夏，黨人再舉，傾阿里夫，終掌大權。次年拜海珊為「革命指揮部」副書記、宣傳部長及安全部長，以司國泰，為保君安。其身兼三職，皆國脈所在，不可不謂位高權重哉！

伊拉克其國盛產石油，物優價廉。然自近代以來，其石油采煉俱為萬國產業，少有國人與之。一九七二年夏，海珊僭越，抄沒諸國產業，以充軍款，自立將軍，是為壬寅抄沒。諸國損最甚者，當屬英美。然時屬「冷戰」，美蘇稱霸、紅藍爭雄，此事不為深究。

一九七九年，其人已孚眾望。至六月間，海珊遂變，脅時總統貝克爾棄位讓賢。七月，海珊即總統及總理位，貝克爾遷「革命指揮委員會」主席。

一九八〇年，伊朗事變，邊事多摩擦，海珊藉此出師伊朗。然未自量力，戰八年餘，不能取勝。其間海珊使兵士以「化武」襲百姓。此器危害甚大，常傷人以野馬，殺人於無形。計僅一九八八年三月十六日一日之內，哈拉卜莎一地以「化武」喪命者即逾五千，傷者過萬。

一九八八年，海珊視伊拉克國力已殆，無力再戰，遂與伊朗和。

蓋貨增價賤，理有固然。一九九〇年，鄰科威特益售石油，其價自賤。自壬寅抄沒，石油漸本，而戰後養民，償還累債，多倚仗此，是故伊拉克危急而海珊亦怒。至八月二日，海珊通告天下，出師科威特，意欲併焉。伊拉克固強於科威特，然海珊三年未至而又起戰端，寰宇為震，天下共憤。阿拉伯地固產石油，今屢起戰火而屏絕商旅，諸國益損。「冷戰」將盡而蘇聯大勢已去，美英已絕連伊拉克而抗蘇聯之意，故不復舊貌。一九九一年，美國率諸國聯軍始攻伊拉克，是為海灣戰爭。海珊不能敵，遂絕併科威特之意。

海珊屢戰於外，傷民於內，名為強枝，實為誤國。其婿亦為其所害，斃于巴格達。此誠獨夫之舉以至眾叛親離乎！

二〇〇一年九月十一日，「九一一之禍」發，死傷者眾，令海珊讓賢之意益舉，海珊不從。二〇〇三年美國遂以「擁巨數毀滅性兵器」之名攻伊拉克。海珊軍敗，其「復興黨」覆。海珊亦穴匿焉。是年十二月，為美師挾至官衙。至二〇〇六年臘月，以海珊屠杜賈爾村罪而絞之，臨刑高呼「真主」。

## 著作

* 小說《扎比芭和國王》
* 小說《惡魔，滾開》，由其女拉加德公佈書稿。

## 註
# 瑞典

| 瑞典王國Konugariket Sverige |
| --- |
|

|  |  |
| --- | --- |
|  |  |

 |
| 自強獻瑞典För Sverige i tiden |
| **國歌：**古老光榮北國山鄉 |
| 瑞典王國之所在 |
| **國體：** | 君主立憲制 |
| **元首**： | 王卡爾十六世·古斯塔夫 |
| **總揆**： | 首相烏爾夫 |
| **國都**： | 斯德哥爾摩 |
| **國語**： | 瑞典語（非法定） |
| **用語**： | 芬蘭語、托爾訥河谷芬蘭語、羅姆語、薩米語、意第緒語 |
| **人口**： | 九百萬餘 |
| **通貨**： | 瑞典克朗 |
| **產值**： | 三千八百五十一萬美元 |
| **均有**： | 四萬零三百美元 |
| **匯價產值**以美國中情局壬辰世界年鑒為準 |

**瑞典王國**，處斯堪地那維亞之東，波羅的海之畔。方四十五萬公里，口九百萬餘，為北歐五國至大者。山岳綿延，森林廣布，多出銅、鐵、木。一八一四年後，無有兵事，亦不相盟，始終中立。及至一九九五年，棄中立，參與歐盟。二〇二四年，參與北約。國內殷足，利於教民。

## 史

古來維京人所居，以獸皮、琥珀為業，販於古羅馬。初立國，各地自有法令，而共奉一王。至十一世紀，王權日張，乃以一法。一一五七年，瑞典定芬蘭，復拓邊於東南。

時漢薩同盟霸於波羅的海，瑞典乃與挪威，共擁丹麥王為王，稱卡爾瑪聯盟，以抗漢薩。然丹麥藉聯盟之力，南擴於德意志，又預瑞典政，且聯盟外戰繁多，瑞典人不悅，紛起而求自立。一五二〇年，丹麥王克里斯蒂安二世平叛，本令大赦，十一月復令殺降，史稱斯德哥爾摩慘案。自後二國相仇數百年。

一五二三年六月六日古斯塔夫·瓦薩選為瑞典王，卡爾瑪聯盟亡。瑞典本奉天主教，王以瑞典主教特羅勒私通丹麥，逐之，並告教皇克萊孟七世以馬格努斯為主教。教皇怒，命復特羅勒。時信義宗瑞典文耶經付梓，王大悅，改奉新教，以絕教皇干政之道。一五九三年，瑞典以信義宗基督教為國教。

其後連敗俄羅斯、波蘭、丹麥。數傳至古斯塔夫二世，已為一方之雄，王親征於三十年戰爭，世稱北方雄獅，稱霸北歐。

大北方戰爭間，俄羅斯、波蘭、丹麥三國圍攻瑞典，瑞典不能支。此後國勢日衰。往者瑞典領有利沃尼亞、波美拉尼亞等處，皆為三國所取。此前所拓殖美洲等處，輒讓外國。一八〇九年，芬蘭為俄羅斯所奪。

拿破崙敗後，瑞典以基爾條約，自丹麥得挪威。挪威人乘時立國，瑞典乃出兵降之。一九〇五年，挪威自立。世界大戰間，瑞典皆不預，故國內安定，唯販木鐵予德國為人所病。

## 行政

瑞典行君主立憲，其王無實權焉，僅行諸禮儀之事。

## 地方

瑞典有省（län）二十二及（kommun）市二百九十。省長王擇之焉，省議會則民選焉。瑞典之省弗轄市也。

| 區劃圖 | 代號 | 省 | 首府 |
| --- | --- | --- | --- |
|  | AB | 斯德哥爾摩省 | Stockholm | 斯德哥爾摩 | Stockholm |
| C | 烏普薩拉省 | Uppsala län | 烏普薩拉 | Uppsala |
| D | 南曼蘭省 | Södermanlands län | 尼雪平 | Nyköping |
| E | 東約特蘭省 | Östergötlands län | 林雪平 | Linköping |
| F | 延雪平省 | Jönköpings län | 延雪平 | Jönköping |
| G | 克魯努貝里省 | Kronobergs län | 韋克捨 | Växjö |
| H | 卡爾馬省 | Kalmar län | 卡爾馬 | Kalmar |
| I | 哥特蘭省 | Gotlands län | 維斯比 | Visby |
| K | 布萊金厄省 | Blekinge län | 卡爾斯克魯納 | Karlskrona |
| M | 斯科訥省 | Skåne län | 馬爾默 | Malmö |
| N | 哈蘭省 | Hallands län | 哈爾姆斯塔德 | Halmstad |
| O | 西約塔蘭省 | Västra Götalands län | 哥德堡 | Göteborg |
| S | 韋姆蘭省 | Värmlands län | 卡爾斯塔德 | Karlstad |
| T | 厄勒布魯省 | Örebro län | 厄勒布魯 | Örebro |
| U | 西曼蘭省 | Västmanlands län | 韋斯特羅斯 | Västerås |
| W | 達拉納省 | Dalarna län | 法倫 | Falun |
| X | 耶夫勒堡省 | Gävleborgs län | 耶夫勒 | Gävle |
| Y | 西諾爾蘭省 | Västernorrlands län | 海訥桑德 | Härnösand |
| Z | 耶姆特蘭省 | Jämtlands län | 厄斯特松德 | Östersund |
| AC | 西博滕省 | Västerbottens län | 於默奧 | Umeå |
| BD | 北博滕省 | Norrbottens län | 呂勒奧 | Luleå |

## 民俗

* 瑞典 - Sverige
* Stockholm
* Stockholm
* Stockholm
* Drottningholm
* Kalmar
* Lund
* Malmö
* Uppsala

---